A TANÁCS 1532/2007/EK RENDELETE
(2007. december 17.)
a Bangladesből származó rizs behozataláról szóló 3491/90/EGK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére,
tekintettel a Bizottság javaslatára,
mivel:
(1)
A 3491/90/EGK tanácsi rendelet (1) 1. cikke tartalmazza az említett országból származó rizs behozatalára alkalmazandó behozatali vámok csökkentéseit. Ezek a csökkentések egyrészt ECU-ben kifejezett összegeknek, másrészt a rizs piacának közös szervezéséről szóló, 1976. június 21-i 1418/76/EGK tanácsi rendelet (2) 14. cikkének (3) bekezdésében meghatározott iparvédelmi összegnek feleltek meg.
(2)
A fenti rendelkezés elfogadása óta az e tárgyban alkalmazandó horizontális szabályokat számos alkalommal módosították anélkül, hogy azoknak megfelelően a 3491/90/EGK rendelet módosult volna. A behozatali vámok kiszámításának a fent említett rendelet 1. cikke szerinti számadatait a vonatkozó horizontális szabályok figyelembevételével kell alkalmazni, ami magában hordozza az eltérő értelmezések kockázatát.
(3)
Különösen, a többoldalú kereskedelmi tárgyalások uruguayi fordulója során megkötött megállapodások végrehajtásához a mezőgazdasági ágazatban szükséges kiigazításokról és átmeneti intézkedésekről szóló, 1994. december 22-i 3290/94/EK tanácsi rendelet (3) elfogadását követően a változó összegű importlefölözéseket 1995. július 1-jétől vámokká alakították át.
(4)
Az „iparvédelmi összeg” fogalmát az 1785/2003/EK rendeletnek a rizsre vonatkozó behozatali szabályok tekintetében történő módosításáról szóló 797/2006/EK tanácsi rendelet (4)2006. július 1-jétől megszüntette.
(5)
A közösségi agromonetáris rendszerbe 1984-ben bevezetett „switch-over” mechanizmust - melynek célja annak megakadályozása volt, hogy a mezőgazdasági átváltási árfolyamok ugyanolyan feltételek szerint változzanak, mint a monetáris árfolyamok - 1995. február 1-jével eltörölte a közös agrárpolitika céljából alkalmazandó elszámolási egységekről és átváltási árfolyamokról szóló, 1992. december 28-i 3813/92/EGK rendelet módosításáról szóló, 1995. január 23-i 150/95/EK tanácsi rendelet (5). Tekintve, hogy a 3813/92/EGK rendeletet 1999. január 1-jétől hatályon kívül helyezte az euro bevezetésével kapcsolatos agromonetáris intézkedések megállapításáról szóló, 1998. december 15-i 2799/98/EK tanácsi rendeletet (6), a közös agrárpolitika (KAP) keretében ECU-ben meghatározott összegeket és árakat ezzel párhuzamosan egy 1,207509 nagyságú korrekciós tényező alkalmazásával megnövelték abból a célból, hogy ily módon semlegesítsék a nemzeti pénznemeknek a KAP keretében használt átváltási árfolyamainak valós szintre való visszatérését, és ugyanazt az 1,207509 nagyságú korrekciós tényezőt alkalmazták ezért 1995. február 1-jétől a 3491/90/EGK rendelet 1. cikkében meghatározott összegekre.
(6)
Helyénvaló ezért a 3491/90/EGK rendelet rendelkezéseinek módosítása annak egyértelmű meghatározása érdekében, hogy mely számadatokat kell tekintetbe venni az említett rendelet keretében a Bangladesből importált rizsre alkalmazandó behozatali vámok kiszámításához,
ELFOGADTA EZT A RENDELETET:
1. cikk
A 3491/90/EGK rendelet a következőképpen módosul:
1.
Az 1. cikk (1) bekezdésének helyébe a következő szöveg lép:
„(1) A Bangladesből származó és a 2. cikkben meghatározott mennyiségi korlátokon belül eső behozatal esetében az 1006 10 (kivéve az 1006 10 10 KN-kódot), az 1006 20 és az 1006 30 KN-kódok alá besorolt rizs behozatali vámja a következő:
-
az 1006 10 10 KN-kód kivételével az 1006 10 KN-kód alá tartozó hántolatlan rizs esetében a közös vámtarifában meghatározott vám 50 %-kal és 4,34 EUR állandó összeggel csökkentett összege,
-
az 1006 20 KN-kód alá tartozó előhántolt rizs esetében a rizs piacának közös szervezéséről szóló, 2003. szeptember 29-i 1785/2003/EK tanácsi rendelet (7) 11a. cikkének alkalmazásával meghatározott vám 50 %-kal és 4,34 EUR állandó összeggel csökkentett összege,
-
az 1006 30 KN-kód alá tartozó félig hántolt és hántolt rizs esetében az 1785/2003/EK tanácsi rendelet 11c. cikkének alkalmazásával meghatározott vám 16,78 EUR állandó összeggel, majd 50 %-kal és 6,52 EUR állandó összeggel csökkentett összege.
2.
A 2. cikk (1) bekezdése a következőképpen módosul:
a)
az első albekezdésben a „vámcsökkentés” szó helyébe a „behozatalivám-csökkentés” kifejezés lép;
b)
a második albekezdés helyébe a következő szöveg lép:
„Az előhántolt rizs állapotától eltérő feldolgozottsági szakaszban lévő rizs esetén a mennyiségeket a rizsfeldolgozás különböző szakaszaira vonatkozóan az átszámítási arányok, a feldolgozási költségek és a melléktermékek értékének meghatározásáról szóló, 1967. augusztus 21-i 467/67/EGK bizottsági rendelet (4) 1. cikkében rögzített átváltási arányok alkalmazásával kell átalakítani.”
3.
A 4. lábjegyzet a következőképpen módosul:
„(4)
HL 204., 1967.8.24., 1. o. A legutóbb a 2325/88/EGK rendelettel (HL L 202., 1988.7.27., 41. o.) módosított rendelet.”
4.
A 3. cikk helyébe a következő szöveg lép:
„3. cikk
E rendelet alkalmazásának részletes szabályait az 1785/2003/EK rendelet 26. cikkében meghatározott eljárások alapján kell elfogadni.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 17-én.